Producătorii auto chinezi resimt șocul tarifelor vamale europene. China exportă mai puține mașini electrice în Europa
Efectul taxelor vamale provizorii asupra importurilor de automobile electrice (EV) din China a fost resimțit din plin de marii producători din statul Asiatic. Exporturile chineze au scăzut cu aproape jumătate.

Comisia Europeană a impus la începutul lunii iulie tarifele vamale suplimentare producătorilor auto din China, pentru a proteja piața UE de concurența neloială practicată prin prețuri mici de competitorii asiatici.

Astfel, blocul comunitar a impus taxe de:17,4% pentru automobilele BYD, de 19,9% pentru automobilele Geely și de 37,6% pentru automobilele SAIC.